Diari Oficial de la Generalitat Valenciana


Sumari del DOGV 3194, del 02-03-1998 (1998/1201)

Informació pública del concurs per a la prestació del servei de neteja dels col·legis públics Guillem d'Entença i Pare Jofré, bienni 1998-1999.
-----------------------------------------------------------------------------------------------------------------------------------------------

### Dades del document

Número de DOGV
:   3194

Data del DOGV
:   02-03-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/1201


Organisme emissor
:   Ajuntament de Puig

Tipus de document
:   Anunci

Informació pública del concurs per a la prestació del servei de neteja dels col·legis públics Guillem d'Entença i Pare Jofré, bienni 1998-1999. [1998/M1201]
  
Aprovat el plec de condicions jurídiques i economicoadministratives que, junt amb les facultatives, hauran de regir el procediment obert mitjançant concurs, per a la prestació del servei de neteja dels col·legis públics Guillem d'Entença i Pare Jofré, bienni 1998-1999, en acatament del que preceptua l'article 122 del Reial Decret Legislatiu 781/1986, de 18 d'abril, s'exposa al públic per al seu examen i, si escau, presentació de reclamacions, per aquelles persones que estiguen legitimades per a això, en la Secretaria General de l'Ajuntament, durant les hores d'oficina, en els vuit dies següents al de la inserció d'aquest anunci en el Butlletí Oficial de la Província.
  
Les reclamacions es dirigiran a l'alcalde president de l'Ajuntament.
  
Simultàniament i condicionat a la no-presentació de reclamacions en contra de l'esmentat plec, es convoca procediment obert, per concurs, per a:
  
Objecte: contractació del servei de neteja dels col·legis públics Guillem d'Entença i Pare Jofre. Bienni 1998-1999.
  
Tipus de licitació: nou milions quatre-centes mil pessetes anuals, IVA inclòs.
  
Fiança provisional: 2% del tipus de licitació; fiança definitiva: 4% del tipus de licitació.
  
Presentació de pliques: en el registre general de l'Ajuntament de Puig, durant els 52 dies naturals a comptar des de la data d'enviament de l'anunci i sempre que haja estat anunciat al públic durant 26 dies naturals.
  
Obertura de pliques: tindrà lloc el dia següent, excepte dissabte, al dia en què finalitzen els terminis de presentació i permanència de l'anunci al públic.
  
Altres condicions: les disposades en el plec de condicions administratives que està a disposició dels possibles interessats.
  
Model de proposició:
  
(Nom) ... major d'edat, de professió ... document nacional d'identitat ... vigent amb domicili a ... (localitat, província, carrer i número), en nom propi (o en nom de ...), assabentat del concurs tramitat per a adjudicar, mitjançant procediment obert, la prestació del servei de neteja dels col·legis públics Guillem d'Entença i Pare Jofre, bienni 1998-1999, segons anunci publicat en el Butlletí Oficial de la Província ... (classe, data i número) i en el Diari Oficial de la Generalitat Valenciana ... (classe, data i número), accepte tot això íntegrament i em compromet a realitzar-lo pel preu de ... pessetes anuals, IVA inclòs (expresseu en lletres i en número el preu de l'oferta i també la data i la firma del proponent).